Светско првенство у хокеју на леду 1947.
Светско првенство у хокеју на леду 1947. било је 14. по реду такмичењу за титулу светског првака у хокеју на леду у организацији Светске хокејашке федерације (ИИХФ). Европске репрезентације уједно су се такмичиле за 25. титулу европског првака. Било је то прво светско првенство у хокеју на леду након седмогодишње паузе услед Другог светског рата. Турнир се одржавао од 15. до 23. фебруара 1947. у Чехословачкој, а све утамице игране су у Прагу. Био је то 3. пут да је Чехословачка организовала турнир хокејашког светског првенства.

На првенству је учестовало укупно 8 тимова, а турнир се играо по лигашком систему у седам кола. Репрезентација Канаде која је пре овог првенства освојила 11 титула светског првака по први пут није бранила титулу. Канађани су одбили да учествују на првенству због несугласица са ИИХФ због статуса и дефинисања професионалних играча. Пре почетка такмичења извршене су многобројне промене у самом систему игре. Свака утакмица је временски стандардизована на три периода од по 20 минута, а стандардизоване су и димензије гола. Укинута су искључења у трајању од једног и три минута, те уведени пенали. Због политике забрањено је учешће репрезентацијама Јапана и Немачке.

Неучешће актуелних светских првака Канађана на најбољи могући начин искористила је селекција домаћина Чехословачке која је освојила своју прву титулу светског првака. Сребро је припало селекцији Шведске, док је бронзану медаљу освојила репрезентација Аустрије којој је доељено и признање за фер-плеј.

Најефикаснији играч првенства био је нападач домаће селекције Владимир Забродски са постигнутих чак 29 голова у седам одиграних утакмица. На првенству је одиграно укупно 28 утакмица, постигнуте је 337 голова, или у просеку чак 12,04 гола по утакмици.

Учесници турнира 
На првенству је учестовало свега 8 екипа, седам из Европе и једна из Северне Америке. Због политике забрањено је учешће репрезентацијама Јапана и Немачке.

Резултати и табела 
Свих 8 репрезентација такмичило се у једној групи. По први пут играло се по лигашком систему у седам кола, а победник је одређен на основу укупног броја освојених бодова на крају турнира. Победа се вредновала са 2, а нерешен исход са једним бодом.

Резултати

Табела

Коначни пласман и признања

Коначан пласман 
Коначан пласман на светском првенству 1947. био је следећи:

Најбољи стрелци 
  Владимир Забродски 29 голова
  Ларс Јунгман 19 голова
  Јарослав Дробни 15 голова
  Оскар Новак 14 голова
  Станислав Конопасек 14 голова

Састав репрезентације Чехословачке

Види још 
 Светско првенство у хокеју на леду
 Европско првенство у хокеју на леду
 Међународна хокејашка федерација

Референце

Спољашње везе 
  Комплетни резултати првенства
 -{Duplacey, James. Total Hockey: The official encyclopedia of the National Hockey League. Total Sports. .}-
 -{Хоккей: Малая энциклопедия спорта / Сост. Брусованский А. М., Лукашин Ю. С., Рыжков Д. Л. — М.: Физкультура и спорт, 1990. — 685 с.}-

Светска првенства у хокеју на леду
Хокеј на леду у Чехословачкој
Спорт у Прагу
Хокеј на леду у 1947.